S-5486/2023

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 19. september 2023, á hendur N-x-x L-x-x, kt. [...], [...], fyrir fjársvik, framin í verslun IKEA að Kauptúni 4 í Garðabæ, með því að hafa:

I.

Miðvikudaginn 8. september 2021, svikið út vörur að fjárhæð kr. 12.270 með því að hafa afgreitt sjálfa sig um eftirgreindar þrjár vörur á sjálfsafgreiðslukassa án þess að greiða fullt verð fyrir vörurnar, en ákærða kom fyrir strikamerkjum af ódýrari vörum, samtals að verðmæti kr. 900 á umbúðum varanna. Með þessum hætti fékk ákærða eftirgreindar vörur, samtals að verðmæti kr. 13.170, gegn greiðslu alls kr. 900. Með háttseminni vakti og hagnýtti ákærða sér þá röngu hugmynd starfsmanna IKEA að hún hefði greitt fullt verð fyrir vörurnar með tilheyrandi fjártjóni fyrir verslunina. Fjársvikin sundurliðast með svofelldum hætti:

Tilvik Vörunúmer Vara Verð vöru 1. 60457789 REJSA kassi 2.690 kr 2. 80474453 TILLAGD hnífaparasett 8.990 kr 3. 437884 STRIMMIG fat 1.490 kr Samtals verðmæti: 13.170 kr Samtals greitt: 900 kr Mismunur: 12.270 kr

II.

Sunnudaginn 12. september 2021, svikið út vörur að fjárhæð kr. 21.030 með því að hafa afgreitt sjálfa sig um eftirgreindar átta vörur á sjálfsafgreiðslukassa án þess að greiða fullt verð fyrir vörurnar, en ákærða kom fyrir strikamerkjum af ódýrari vörum, samtals að verðmæti kr. 2.195 á umbúðum varanna. Með þessum hætti fékk ákærða eftirgreindar vörur, samtals að verðmæti kr. 23.225, gegn greiðslu alls kr. 2.195. Með háttseminni vakti og hagnýtti ákærða sér þá röngu hugmynd starfsmanna IKEA að hún hefði greitt fullt verð fyrir vörurnar með tilheyrandi fjártjóni fyrir verslunina. Fjársvikin sundurliðast með svofelldum hætti:

Tilvik Vörunúmer Vara Verð vöru 1. 90349345

2 stk SALVIKEN handklæði

3.980 kr 2. 80474453 TILLAGD hnífaparasett 8.990 kr 3. 30496730 ERTAPPAD diskur 1.690 kr 4. 70350113 GLATTIS bakki 2.290 kr 5. 60457789 2 stk REJSA kassi 5.380 kr 6. 20469299 TJENA kassi með loki 895 kr Samtals verðmæti: 23.225 kr Samtals greitt: 2.195 kr Mismunur: 21.030 kr

III.

Föstudaginn 22. október 2021, svikið út vörur að fjárhæð kr. 13.435 með því að hafa afgreitt sjálfa sig um eftirgreindar átta vörur á sjálfsafgreiðslukassa án þess að greiða fullt verð fyrir vörurnar, en ákærða kom fyrir strikamerkjum af ódýrari vörum, samtals að verðmæti kr. 2.505 á umbúðum varanna. Með þessum hætti fékk ákærða eftirgreindar vörur, samtals að verðmæti kr. 15.940, gegn greiðslu alls kr. 2.505. Með háttseminni vakti og hagnýtti ákærða sér þá röngu hugmynd starfsmanna IKEA að hún hefði greitt fullt verð fyrir vörurnar með tilheyrandi fjártjóni fyrir verslunina. Fjársvikin sundurliðast með svofelldum hætti:

Tilvik Vörunúmer Vara Verð vöru 1. 60412809 SÖMNTUTA teygjulak 2.990 kr 2. 543436 Nattjasmin teygjulak 2.390 kr 3. 60510659

SOLDRANKT kampavínskælir

4.990 kr 4. 40442195 TONSATTA blómavasi 2.990 kr 5. 40443190

2 stk STRIMMIG hliðardiskur

790 kr 6. 20469299 2 stk TJENA kassi með loki 1.790 kr Samtals verðmæti: 15.940 kr Samtals greitt: 2.505 kr Mismunur: 13.435 kr Teljast framangreind brot í ákæruliðum I - III varða við 248. gr. almennra hegningarlaga nr. 19/1940.

IV.

Fyrir tilraun til fjársvika í verslun IKEA að Kauptúni 4 í Garðabæ, með því að hafa, föstudaginn 22. október 2021, gert tilraun til að svíkja út út vörur að fjárhæð kr. 13.800 með því að hafa afgreitt sjálfa sig um eftirgreindar þrjár vörur á sjálfsafgreiðslukassa án þess að greiða fullt verð fyrir vörurnar, en ákærða kom fyrir strikamerkjum af ódýrari vörum, samtals að verðmæti kr. 2.000 á umbúðum varanna. Með þessum hætti reyndi ákærða að fá eftirgreindar vörur, samtals að verðmæti kr. 15.850, gegn greiðslu alls kr. 2.000. Með háttseminni reyndi ákærða að vekja og hagnýta sér þá röngu hugmynd starfsmanna IKEA að hún hefði greitt fullt verð fyrir vörurnar en starfsmaður við sjálfsafgreiðslukassa varð athæfisins var og greiddi ákærða á endanum fullt verð fyrir vörurnar þrjár. Tilraunin til fjársvika sundurliðast með svofelldum hætti:

Tilvik Vörunúmer Vara Verð vöru 1. 20341970 HELMER skúffueining 5.950 kr 2. 20238223 2 stk VARDÖ rúmfatahirsla 9.900 kr Samtals verðmæti: 15.850 kr Samtals greitt: 2.000 kr Mismunur: 13.850 kr Telst brot þetta varða við 248. gr., sbr. 20. gr. almennra hegningarlaga nr. 19/1940.

V.

Fyrir þjófnað, með því að hafa, miðvikudaginn 8. september 2021, stolið úr verslun IKEA, Kauptúni 4 í Garðabæ, frönsku súrdeigsbrauði að verðmæti kr. 425.

VI.

Fyrir þjófnað, með því að hafa, sunnudaginn 12. september 2021, stolið úr verslun IKEA, Kauptúni 4 í Garðabæ, baguette brauði að verðmæti kr. 195.

Teljast framangreind brot í ákæruliðum V og VI varða við 1. mgr. 244. gr. almennra hegningarlaga nr. 19/1940.

Þess er krafist að ákærða verði dæmd til refsingar og til greiðslu alls sakarkostnaðar.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sín. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru. Verjandi ákærðu krefst vægustu refsingar sem lög leyfa og hæfilegra málsvarnarlauna sér til handa.

Ákærða er fædd í [...]. Samkvæmt framlögðu sakavottorði, dagsettu 19. september 2023, kemur sakaferill ákærðu ekki til skoðunar.

Undir meðferð málsins játaði ákærða brot sín skýlaust. Horfir það henni til málsbóta, sbr. 8. tölul. 1. mgr. 70. gr. almennra hegningarlaga nr. 19/1940.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærðu hæfilega ákveðin 45 daga fangelsi en fullnustu refsingarinnar er frestað og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Engan sakarkostnað leiddi af meðferð málsins.

Ákærða greiði málsvarnarþóknun skipaðs verjanda síns, K-kk-ef V-kk-ef lögmanns, 150.660 krónur að meðtöldum virðisaukaskatti.

Engan sakarkostnað leiddi af málinu.

Af hálfu ákæruvaldsins flutti málið B-kk-nf S-kk-nf S-kk-nf saksóknarfulltrúi.

B-kvk-nf K-kvk-nf aðstoðarmaður dómara kveður upp þennan dóm.

Dómsorð :

Ákærða, N-x-x L-x-x, sæti fangelsi í 45 daga en fullnustu refsingarinnar er frestað og falli hún niður að liðnum tveimur árum frá uppkvaðningu dóms þessa haldi ákærða almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærða greiði málsvarnarþóknun skipaðs verjanda síns, K-kk-ef V-kk-ef lögmanns, 1 50.660 krónur að meðtöldum virðisaukaskatti.

B-kvk-nf K-kvk-nf